google/wiki40b huggingface dataset:
Tristan Fry

Biografi

Fry begynte sin musikalske karriere da han som yngre kom inn på Royal Academy of Music. I 1963, i en alder av 17 år, kom han inn i London Philharmonic Orchestra (LPO) som en av deres perkusjonister. Han forble i orkesteret frem til 1968, og fikk dermed erfaring med å arbeide for personligheter som Danny Kaye, Fred Astaire, Igor Stravinskij, Frank Sinatra og Duke Ellington. I tiden etter LPO var han med på å grunnlegge ensembler som Nash, Fires of London og London Sinfonietta samt et jazzband under ledelse av John Dankworth.
Fry arbeidet i denne perioden også som studiomusiker, hvor han blant annet i 1967 bidro med perkusjon på Sgt. Pepper's Lonely Hearts Club Band av The Beatles. Utover slutten av 1960-tallet og 1970-tallet arbeidet han som studiomusiker for blant andre Nick Drake, Olivia Newton-John, Frank Sinatra, David Essex, Elton John, John Williams, B.J. Cole, John Martyn, Kevin Ayers og Albert Hammond.
I 1978 gikk Fry sammen med John Williams, Francis Monkman, Kevin Peek samt Herbie Flowers og startet progrockbandet Sky. Dette bandet baserte seg i hovedsak på instrumentaler innen soft rock, klassisk musikk og jazz. Utover 1980-tallet var han studiomusiker for Cliff Richard, Camel, Keith Emerson og Francis Monkman. Han var også delaktig i soundtrack til Gandhi, Yentl, Dr. Who og James Bond-filmen Never Say Never Again, samt kjenningsmelodien til tv-seriene Yes Minister, To the Manor Born og Last of the Summer Wine.
Norsk Jernbaneklubb

Norsk Museumstog

Norsk Museumstog er en driftsavdeling i Norsk Jernbaneklubb som arbeider med restaurering, vedlikehold og drift av musealt jernbanemateriell. Alle driftsinntekter går uavkortet til ivaretakelse av vogner og lokomotiver med kulturhistorisk verdi. 
Personalet i Norsk Museumstog jobber på frivillig basis for å sikre muligheten til å oppleve togreise slik man gjorde i det 19. og tidlige 20. århundre. Norsk Museumstog samarbeider med Stiftelsen Norsk jernbanearv, Norsk Jernbanemuseum, Norsk Teknisk Museum, Restaurant Sult og andre jernbaneklubber og museer. 
Norske Museumstog, som har sin driftsbase i lokstallen på Hønefoss stasjon, disponerer museale lokomotiver og vogner som er i fullt operativ stand. Gjennom hele året blir museumstog kjørt for ulike oppdragsgivere.

På Sporet

På Sporet er Norsk Jernbaneklubbs medlemsblad. Bladet har blitt gitt ut siden 1969.
Italias distrikter

Distriktene i andre provinser

I resten av landet heter distriktene offisielt fjellfellesskap (italiensk comunità montana). De ble opprinnelig skapt for å sammenfatte kommuner innen et dalstrøk i økonomisk vanskeligstilte fjellregioner (som et ledd i å kanalisere regional utviklingsstøtte). Nå kan alle kommuner slå seg sammen til slike distrikter, men uten at disse har reelle politiske kompetanser. Derfor kritiseres de fra enkelte hold for å være overflødige forvaltningsnivåer mellom kommunen og provinsen. (Dessuten har det opprinnelige navnet mistet sin betydning, siden de færreste slike distrikter ligger i fjellet.)
Lauritz Falk

Norsk og svensk

Falk ble født i Brussel med norsk mor og svensk far. Han studerte billedkunst i Oslo og Paris og begynte sin karriere som utøvende kunstner. Ved å lage scenedekorasjoner kom han tett inntil teateret og scenelivet, og da en skuespiller ble syk grep han sjansen å spille som erstatning. Det ble begynnelsen på en scene- og filmkarriere som strakte seg mer enn femti år.

Teater og film

I perioden 1938–1942 var Falk engasjert ved Nationaltheatret i Oslo. Falk var engasjert ved Dramaten i Sverige i perioden 1970–1982 og i perioden 1985–1988, men spilte også ved flere andre ledende teatre. Han regisserte flere sceneproduksjoner, både skuespill og musikaler. 
Hans debut i filmen var som 14-åring i Per Lindbergs «Norrtullsligan» (1923) i en mindre rolle, og hans egentlige debut var i filmen «Som ni vill ha mej» (1943) og han gjorde mer enn 50 filmer i så ulike land som Norge, Sverige, Danmark, USA, England, Italia og Frankrike. Hans debut som regissør var i filmen «Lev farlig» (1944).

Musikk og billedkunst

Utstyrt med en bra stemme gjorde Falk flere konserter i løpet av sin teaterkarriere samtidig som han spilte inn et stort antall grammofonplater, spesielt populære var hans tolkning av Evert Taubes musikk. Samtidig fulgte han også sitt kunstneriske talent og hadde flere utstillinger med egne bilder.

Familie

Falk var i tiden 1937 til 1950 gift med skuespilleren Vibeke Mowinckel Falk, og fra 1954 med sangeren Birgit Lennartsson. Birgits datter er den berømte flamencoartisten Eva Möller og hennes sønn Marcus Wassberg er en internasjonalt turnerende flamencodanser. Lauritz Falk var far til Jannike M. Falk, svigerfar til sin jevngamle kollega Stein Grieg Halvorsen og morfar til Stein Johan Grieg Halvorsen.
Unelcus

Utseende

Små til middelsstore, grå- eller brunlige trebukker. Oversiden er kledt med ganske korte hår, kraftig og tett punktert, ofte med mønstre av fine skjell. Antennene er vel så lange som kroppen. Pronotum er nærmest tønneformet, uten pigger eller tenner langs kanten eller oftere med en kort tann midt på. Dekkvingene er jevnbrede med markerte "skuldre". Beina er forholdsvis korte.

Utbredelse

Slekten er utbredt i Mellom- og Sør-Amerika.
Daimler-Benz DB 600

Spesifikasjoner (DB 600C)

Data fra Tsjgulev (1939).
Fauna norvegica

Fauna norvegica er en engelskspråklig serie som publiserer vitenskapelige forskningsarbeid innenfor zoologi, med hovedvekt på nordisk fauna. Aktuelle emner omfatter systematikk, taksonomi, biogeografi, faunistikk og biologisk mangfold. Ansvarlig utgiver er NTNU Vitenskapsmuseet.
Fauna norvegica ble utgitt som serie A, B og C. Serie A handlet om norsk fauna og faunistikk (zoogeografi), unntatt ornitologi og entomologi. Serie B handlet om entomologi, og serie C om ornitologi.
Osmaner

Osmaner er opprinnelig en betegnelse på en tyrkisk folkegruppe, de utgjorde den dominerende overklassen i Det osmanske riket, senere en generell betegnelse på enhver som hørte inn under dette riket.
Osmanene kom først i kontakt med vesten som flyktninger fra det mongolske riket til seldjsukenes områder i Anatolia. De slo seg ned i den vestlige delen av Anatolia og etablerte etter hvert en stat under Ertugrul. I begynnelsen var den nye osmanske staten underlagt seldsjukkene, men Ertugruls sønn Osman I erklærte rikets selvstendighet i 1299. Osman blir regnet som grunnleggeren for Det osmanske riket, og det er fra hans navn rikets innbyggere kalte seg osmanli («osmaner»).
I og med den tyrkiske nasjonalismen på 1800-tallet forsøkte det osmanske dynastiet gjeninnføre sin tyrkiske kobling, blant annet med giftemål innenfor den tyrkiske befolkningen.
Ottoman er en avledet betegnelse via arabisk uthman.
Grunnkretser i Krødsherad kommune

Grunnkretser i Krødsherad kommune er delområder og grunnkretser som seksjonerer Krødsherad kommune, Buskerud, for folketellingsformål og lignende. I noen tilfeller sammenfaller de med kirkesogn, med valgkretser og med nåværende eller tidligere skolekretser.
Biomat

Biomat er i Science Fiction en slags en biologisk robot bestående av komplekse og programmerbare organiske molekyler.
Uttrykket dukket først opp i romanen Nabou, en tysk roman fra 1968 av Günther Krupkat. I Nabou følger vi en ekspedisjon til Jordens indre. Her forklares en "biomat" som en slags cyborg sendt av en utenomjordisk rase.
Også i den norske TV-serien Blindpassasjer fra 1978 møter vi en biomat som (i form av støv) smugles ombord i Stjerneskipet Marco Polo under et oppdrag til planeten Rossum. Mens mannskapet på 5 ligger i dvale tar biomaten plassen til en av mannskapet.
Vi kan konkludere med at en biomat er svært likt et menneske, både i utseende og oppførsel, og det kan være nærmest umulig å skille den fra et menneske uten inngående undersøkelser.
Rhyssinae

Utseende

Store, slanke praktvepser, kroppen gjerne svart med hvite flekker. Kroppen er noe sammentrykt fra sidene. Hunnen har et svært langt eggleggingsrør, lengden inkludert dette kan bli mer enn 20 centimeter.

Levevis

De er parasitoider som snylter på larver plantevepser som borer inne i treverk. Hunnen undersøker nyfelte tømmerstokker der en treveps kan ha lagt egg. hun bruker antennene aktivt for å lukte seg frem til offeret. Når hun har funnet en trevepslarve, bruker hun det lange eggleggingsrøret til å borre enn smal tunnel inn til larven, og legger et egg på den.

Utbredelse

Gruppen er utbredt i alle verdensdeler, med særlig mange arter i Sør-Amerika.
Avis Rent a Car System

Om selskapet

Avis Rent a Car System ble etablert i bilbyen Detroit i Michigan i 1946 av Warren E. Avis. Warren Avis startet sitt første utleiekontor ved flyplassene Willow Run Airport i Michigan, og ved Miami International Airport i Florida. Selskapet ble det første bilutleieselskapet som hadde nye biler til utleie. Selskapet var også først ute med forretningsideen franchise. Warren Avis solgte selskapet i 1954 til større investorer.
Avis Rent a Car System er i dag markedsledende i Europa, ifølge egen nettside. Selskapet har nærmere 5 000 utleiestasjoner, 400 000 biler og omtrent 18 700 ansatte, fordelt på de 170 landene Avis Rent a Car System er etablert. Seskapet har rundt 70 % omsetning fra forretningstrafikk, de resterende 30 % kommer hovedsakelig fra private kunder i forbindelse med ferie og fritid. Selskapet har inngått ulike former for samarbeid med alle større aktører innen luftfart, reisebyråkjeder, hoteller, turoperatører, togselskaper, nasjonale turistkontorer og kredittkortselskaper.
Selskapet har arbeidet ut fra slagordet «We try harder» («Vi prøver hardere») siden 1962. Slagordet har referanse til Avis' posisjon som nr. 2 på det amerikanske markedet, etter The Hertz Corporation.
Scáthach

Scáthach (irsk for den skyggeaktige) var en krigerprinesse fra underverden Skyggenes land som trente den irske helten Cúchulainn fra Ulster i krigskunsten i henhold til Ulster-syklusen i irsk mytologi.

Bakgrunn

Mytene om Scáthach er fragmentariske og stundom selvmotsigende, men en av dem mener hun var datteren av kongen av Skytia. Aoife, en annen fryktet kvinnelig kriger var etter sigende hennes søster. En kilde mener hun er mor til to sønner ved Cet og Cuar med en mann som vi ikke kjenner navnet på. Hun trener sønnene innenfor et hemmelig barlintre. En annen myte forteller at hun var mor til tre unge kvinner ved navn Lasair, Inghean Bhuidhe og Latiaran med en mann som het Douglas. Han var kanskje også far til datteren Uathach som også er lærer ved morens krigerskole.
I henhold til myten levde Scáthach i enten Alba (det senere Skottland) eller kanskje Alpene. Noen tekster forbinder henne til øya Skye på Indre Hebridene i Skottland. I 1999 hadde et turistnettsted på øya et foto av noen ruiner fra en festning som ble beskrevet som Scathachs festning.

Død

Scáthachs berømte elev var Cúchulainn som lærte sitt berømte kamphopp ved Scáthachs myndige ledelse og mottok det fantastiske spydet Luin eller Gae Bolg («mave-spydet») fra henne. Straks Gae-Bolg gled inn i kroppen på en fiende ville 30 mothakere åpne seg og slite maven i stykker på veg ut.

Erotikk

Det er flere klare seksuelle assosiasjoner i mytene om Scáthach. Scáthach er den som innvier unge menn til krigskunsten, men er også den som gir dem «lårenes vennskap», det vil si at en eldre, mer moden kvinne innvier og rettleder de unge umodne menn i seksualitetens hemmeligheter. Hun innvigler også Cúchulainn tre ønsker ettersom hennes datter Uathach er blitt forelsket i ham og blir hans elskerinne mens han ble trent av moren. Det første ønsket er å bli trent som kriger, det andre er å gifte seg med hennes datter, og det tredje ønsket er å fortelle hans framtid. 
Når søsteren Aoife går i krig er Scáthach eller Uathach redd for ta Cúchulainn med seg i krigen i frykt for at Aoife vil drepe ham. Cúchulainn kjenner til Aoifes rykte som fryktesløs kriger og utfordrer henne til duell. Han har en fordel ettersom Scáthach har hvisket til ham om Aoifes eneste svakhet, hun verdsetter sin hest og stridsvogn høyest av alt. Duellen går som forventet til Aoifes fordel, men da distraherer Cúchulainn henne i et kritisk øyeblikk med å rope at stridsvognen er i vanskeligheter. Aoife vender hodet og da vinner Cúchulainn.
Etter at Cúchulainn har vunnet over Aoife på krigsmarken vinner han i tillegg hennes hjerte. Hun blir hans elskerinne og føder ham en sønn som kalles for Conlai. Sønnens skjebne er å bli drept av sin far.
Roing under Sommer-OL 2012 – Åtter menn

Heats

Vinneren i hvert heat gikk til finalen, mens resten gikk til oppsamlingsheatene.
Innherredsbåt

Innherredsbåten er en lokal båttype som ble bygget i indre del av Trondheimsfjorden, særlig i Verran, Framverran og Beitstad. Den er på størrelse med en færing, som er i familie med åfjordsbåten og nordlandsbåten. Den har fire bordganger, og ligner mest på åfjordsbåten, som har fem bordganger. Båten er veldig grunn, og dette gjør at man lett kommer seg inntil støa og fjæra med den. 
Båttypen er også lettrodd. Den har et kort vaterbord der keipene hviler, mens keipene på åfjord- og nordlandsbåten vanligvis er festet på innsiden av ripebordet. Vaterbordet hviler på bandtoppene som derfor ikke slutter ved første su ovenfra slik det er på båter med esing. Innherredsbåten har ikke esing, men støs av det korte vaterbordet.
Mobilspill

Mobilspill er videospill som spilles på mobiltelefoner, og er en type mobilapplikasjon. Spillene kan være vanlige videospill laget til å virke på mobiltelefonen, men visse egenskaper gjør at mobilspill er veldig annerledes enn andre spill: man bærer vanligvis stadig med seg mobilen, mobilen har en mye mindre skjerm enn en datamaskin og har begrensede dataressurser. Storselgeren Wordfeud er et eksempel på et mobilspill som utnytte seg av at mobilen gir mulighet til å spille ofte, men i korte doser, som passer seg for spill mellom flere personer hvor spillet går etter tur.
Det tidligste kjente spillet på en mobil enhet var en Tetris-variant på Hagenuk MT-2000 fra 1994.
I 1997 lanserte Nokia det veldig suksessfulle spillet Snake. Snake (og dets varianter), som var forhåndsinstallert på de fleste mobile enhetene produsert av Nokia, har siden blitt en av de mest spilte spillene og finnes på mer enn 350 millioner enheter verden rundt. En variant av Snake-spillet for Nokia 6110, var også det første to-spiller-spillet for mobiltelefoner.

Nedlasting av mobilspill

Man kan laste ned mobilspill fra applikasjons-markeder, som er applikasjoner på mobilen. De to største markedene er Google Play og Apples App Store. Google Play kommer forehåndsinstallert med alle Android-enheter, og det samme gjør App Store for iOS-enheter. Det finnes også andre alternativer, som for eksempel F-Droid og Cydia.
Antheraeopsis

Utseende

Store til svært store (vingespenn 90-200 millimeter), langvingede, rødbrune eller gulbrune påfuglspinnere. Hannenes vinger er markert sigdformede. Begge vingepar har en smal, rett, brun tverrstripe, området utenfor denne er lysere enn det innenfor. Hver vinge har en liten, rund øyeflekk.

Levevis

Som vanlig for påfuglspinnere kan larvene lever på mange ulike slags busker og trær.

Silkeproduksjon

Som de fleste sommerfugler produserer larvene til denne slekten silke. Selv om de ikke lager slike mengder av den som silkeormer, er silken av høy kvalitet, og silke fra Antheraeopsis assamensis har en elegant og svært holdbar, gyllen farge. Arten har vært brukt i silkeproduksjon i mange hundre år, silken er svært eksklusiv og har vært forbeholdt kongehuset i Assam.

Utbredelse

Slekten er utbredt i Sørøst-Asia.
Nordstrandveien (Bodø)

Veien fortsetter

Nordover fortsetter veien uten veinavn, kun under Fylkesvei 834, til Løpsmarka, Festvåg, så med ferge til Kjerringøya og videre helt til Tårnvika.
Stengte dører (album)

Stengte dører er et musikkalbum med 018, utgitt i 1984 på Kirkelig Kulturverksted.
Nasjonalt bibliotek for barnevern og familievern

Nasjonalt bibliotek for barnevern og familievern (forkortet NBBF) er et digitalt bibliotek for de ansatte i barnevernet og familievernet i Norge (BUFetat). Store deler av biblioteket er også tilgjengelig for publikum. NBBF fungerer også som fagbibliotek for de ansatte i Barne-, ungdoms- og familiedirektoratet (BUFdir).
NBBF samler fritt tilgjengelige nettressurser, men frikjøper også tidsskrifter og oppslagsverk innen fagområdet barnevern og familievern. Biblioteket publiserer også selv dokumenter. Det er gratis for brukeren å anvende biblioteket, men alle brukere må registrere seg.
NBBF var det andre digitale biblioteket som ble opprettet i Norge. Det første var Helsebiblioteket.
Ternes (Paris Metro)

Ternes er en stasjon på metroen i Paris.
Stasjonen betjener linje 2.
Muskelminne

Muskelminne (en.: muscle memory) er det fenomen at ulike former for bevegelse eller muskelarbeid er lettere å utføre dersom man har trent på dem selv om man ikke har utført øvelsen på en stund, som om musklene «husker». Begrepet brukes om så ulike oppgaver som det å spille klarinett, og det å løfte tungt. Tidligere har alle slike effekter blitt tilskrevet motorisk læring: Når en bevegelse blir gjentatt, blir et langtids-minne opprettet vedrørende den utførte oppgaven.
Nyere forskning tyder på at det finnes en form for hukommelse også i muskelcellene. Når muskler styrketrenes rekrutteres det nye cellekjerner inn i muskelfibrene og disse synes å være permanente eller i det minste forblir i muskelfiber-cellene for lang tid selv om man slutter å trene og muskelen mister sin kraft. Det økte antallet muskelcellekjerner kan forklare hvorfor det er lettere å produsere ny muskelmasse om man starter opp å trene igjen. Fenomenet kan brukes som et argument for at man bør trene tidlig siden evnen til å danne muskelcelle kjerner er dårligere hos eldre.
Doping med steroider rekrutterer nye muskelcellekjerner, og ettersom disse endringene er permanente er det argument for at dopere skal utestenges for alltid.
Soluta

Levevis

Larvene inne i små greiner og kvister.

Utbredelse

Arten er utbredt i Brasil.
Mobilkamera

Et mobilkamera er et kamera som er på innebygd i en mobiltelefon. Det første mobilkameraet var i en av Samsungs mobiler, SCH-V200.

Teknologi

De fleste mobilkameraer bruker CMOS-bildesensorer, siden CCD-sensorer bruker mye strøm, noe som ikke er egnet for en mobiltelefons batteri. Nyere mobilkameraer bruker derimot CCD-sensorer, siden de har batterikapasiteten til å bruke slike sensorer. Noen mobilkamera produsenter velger derimot å fortsette å lage CMOS-sensorer, og istedenfor forbedre de slik at bildekvaliteten fra de er tilsvarende eller bedre CCD-sensorer, men billigere å produsere.
Bilder tatt med mobilkameraer blir vanligvis lagret i et JPEG-format, med unntak av noen mobilkameraer av høyere kvalitet. Noen mobilkameraer kan lagre bilder i RAW-formatet. Android Lolipop 5.0 og senere versjoner av Android-operativsystemet har denne funksjonaliteten.
De fleste mobilkameraer er ikke like avanserte som vanlige digitale kameraer, noe som begrenser deres bildekvalitet, spesielt i mørke omgivelser. De har sjeldent optisk zoom, og må istedenfor bruke digital zoom, som gjør det vanskelig å ta gode bilder av objekter på avstand.
Sterk kuling

Virkning på land

Vinden brekker kvister på tre. Det er særdeles tungt å gå mot vinden.

Virkning i fjellet

Fjellet står i kok. Kvister og løv fra trærne driver med vinden. Det er særdeles vanskelig å gå på ski, og nesten umulig å bære skiene på nakken. Snøfokk setter ned sikten. til under 100 meter og det er umulig å orientere seg i terrenget. Det er særdeles vanskelig å følge selv godt kvistede løyper.

Virkning på sjøen

Middels  høye bølger (5,5 til 7,5 m) av større lengde. Bølgekammene er ved å brytes opp i sjørokk som driver i tydelige markerte strimer med vinden.
Grever og hertuger av Anjou

Greve av Anjou var en adelstittel som første gang ble skjenket på 800-tallet til Ingelger (død 888), en vicomte som holdt landområder rundt Orléans og Angers. Hans sønn Fulk den røde (død 942) var den første som holdt tittelen som greve. Hans etterkommere som omfattet noen konger av England, fortsatte å holde disse titlene og eiendommer inntil det franske monarkiet fikk kontroll over området. Deretter ble titlene greve av Anjou og etter 1360, hertug av Anjou, gitt flere ganger, vanligvis til de franske kongefamiliene, huset Valois og huset Bourbon. Hertugene bidro til sosiale og samfunnsmessige reformer på 1300- og 1400-tallet.
Tittelen ble holdt av en Philippe (Filip), et barnebarn av kong Ludvig XIV av Frankrike, inntil han tok den spanske trone som Filip V av Spania. Deretter har en del spansk krav på den franske tronen hatt tittelen selv fram til våre dager, det samme gjør en slektning av pretendent fra orléanistene.
Geologiske forhold i Kvæfjord

De geologiske forholdene i Kvæfjord domineres av eldre, relativt tungt forvitrelige grunnfjellsbergarter, i hovedsak granitt og granodioritt. Vest og sør for Gullesfjorden er det gneis som har en alder på mer enn 2,5 milliarder år. Fra Flesnes og et stykke nordover, samt på sørspissen av Gapøya, finnes det kvartsitt, og på Kveøya og i området mellom Borkenes og Moldvika ved Bremnes er det felter av grovkornig syenitt og kvartssyenitt. Andre, mørkere grunnfjellsbergarter, som amfibolitt, finnes også i felter flere steder i kommunen.
Straumsbotndekket er et eget navn for dekket av finkornige gneiser, kvartsitter og glimmerskifre, som ligger rundt Straumsbotn.
Sedimentære bergarter, avsetninger på havbunnen fra den første delen av jordens oldtid (kambrium og silur), er kalkholdige og skaper derfor et godt miljø for enkelte kalkkrevende planter, og er dermed viktig for vegetasjonen. Avsetningene som finnes i Kvæfjord inneholder ikke organiske rester, så det er vanskelig å bestemme alderen nærmere. I kommunen finnes det smale belter av kalkspatmarmor, fra Storjord til Storvassbotn (Harstad), fra Målneset ved Vikeland til Tennvatnet (Harstad), langs østkanten av Steinvassfjellet-Keipfjellet og som en liten forekomst i fjellet ved Bogen i Gullesfjorden. Glimmerskifer er også en slik bergart, og den finnes med innslag av marmor i et belte fra Kongsvik i Tjeldsund kommune til Austerfjorden, i tillegg til ved Gullholm.

Gruvedrift

På begynnelsen av 1900-tallet ble det gjort forsøk med bergverksdrift ved Kjengsnes i Austerfjorden og på Skår på Kveøya (jernmalm), i Straumsfjellet og på Berg (kobber), men dette var ulønnsomt, og driften opphørte etter kort tid. Den mest vellykkede lokaliteten var Skår, hvor det ble utvunnet noen tusen tonn jernmalm.

Istider

To istider har satt sine preg på geografien i området. Den første av disse hadde en så tykk iskappe at ingen av Kvæfjords fjell kan ha stukket opp over isen. Denne isen dekket hele fastlandet og de fleste av øyene utenfor, og formet dalfører, fjellvidder og heier. Den andre isen, som var mye mindre, har satt spor etter seg i form av både bunnmorener og sidemorener. Løsavsetningene viser at isen har vært minst 250 meter over det nåværende havnivået, og har beveget seg vestover fra Vågsfjorden, over Kvæfjordeidet, tvers over fjorden og over eider ut mot øyene i vest.
Isen trykte ned landet, og da isen smeltet, lettet trykket slik at landet hevet seg. Dette vises av spor av strandlinjer i landskapet. Det eldste sporet av gammel strandlinje i Kvæfjord ligger 90 meter over dagens havnivå, så jordbruket i Kvæfjord benytter seg altså av land som tidligere har vært under vann. Det skrånende landskapet har imidlertid gjort at marine sedimenter er blitt vasket bort. Det må ha vært tungt arbeid å rydde stein fra jordene, ettersom det er så mye bunnmorene i området, men resultatet ble svært godt.
Mohammad Ansari

Landslaget

Han ble tatt ut i Irans bruttotropp til VM i fotball 2018 i Russland.
Vårfuruskuddvikler

Utseende

En middelsstor (vingespenn 14-18 millimeter), brunlig vikler. Hodet er rødhåret. Thorax og forvingen er grålig brune, vingen med vage, lysere tegninger og varmt brunrød spiss. Bakvingen er blekt gråbrun.

Levevis

Larven lever på knopper og skudd av furu (Pinus sylvestris). De kan også spise sitkagran (Picea sitchensis).
Arten har en tidlig flygetid i april-mai.

Skadedyr

Larvene kan gjøre noe skade ved å deformere skuddene, men denne arten er ikke vanlig nok til å ha vesentlig økonomisk betydning.

Utbredelse

Denne arten har en ganske begrenset utbredelse og er bare kjent fra det nordøstlige Skottland og fra Norden.
I Norge er den kjent fra det sørlige Østlandet, fra Vest-Agder og fra Møre og Romsdal.